
Par atļauju Kuldīgas novada pašvaldībai atsavināt nekustamo īpašumu "Rūķi" Īvandes pagastā, Kuldīgas novadā
· 1. Saskaņā ar Publiskas personas mantas atsavināšanas likuma 5. panta pirmo daļu un 42. panta 2.4 daļu nepārņemt valsts īpašumā un atļaut atvasinātai publiskai personai – Kuldīgas novada pašvaldībai – atsavināt, pārdodot izsolē, nekustamo īpašumu "Rūķi" (nekustamā īpašuma kadastra Nr. 6254 502 0001) – būvi (būves kadastra apzīmējums Nr. 6254 002 0189 005) – Īvandē, Īvandes pagastā, Kuldīgas novadā (turpmāk – nekustamais īpašums).
· 2. Kuldīgas novada pašvaldība:
· 2.1. nodrošināt, ka pirms nekustamā īpašuma atsavināšanas normatīvajos aktos noteiktajā kārtībā tiek veikta pašvaldībai piederošā nekustamā īpašuma "Ošnieki" (nekustamā īpašuma kadastra Nr. 6254 002 0073) Īvandē, Īvandes pagastā, Kuldīgas novadā, un nekustamā īpašuma "Lielīvandes muiža" (nekustamā īpašuma kadastra Nr. 6254 002 0189) Īvandē, Īvandes pagastā, Kuldīgas novadā, zemes vienību robežu pārkārtošana un nekustamā īpašuma pievienošana nekustamajam īpašumam "Lielīvandes muiža", izveidojot vienotu zemes un būvju nekustamo īpašumu un nodrošinot attiecīgu izmaiņu reģistrāciju Nekustamā īpašuma valsts kadastra informācijas sistēmā un nostiprināšanu zemesgrāmatā;
· 2.2. pēc šā rīkojuma 2.1. apakšpunktā minēto darbību pabeigšanas organizēt un nodrošināt izveidotā vienotā zemes un būvju nekustamā īpašuma novērtēšanu un atsavināšanu normatīvajos aktos noteiktajā kārtībā, pārdodot to izsolē kā vienotu objektu.
· 3. Pircējs par nekustamo īpašumu maksā euro.
· 4. Kuldīgas novada pašvaldībai no nekustamā īpašuma atsavināšanas iegūtos līdzekļus pēc faktisko atsavināšanas izdevumu segšanas ieskaitīt pašvaldības budžetā, lai saskaņā ar Pašvaldību likuma 4. panta pirmās daļas trešo punktu tos izmantotu pašvaldības autonomās funkcijas īstenošanai, un nodrošināt, ka līdzekļi tiek ieguldīti pašvaldības autoceļa "6254A001 Krastnieki–Ceriņi" (zemes vienības kadastra apzīmējums 6254 002 0220, inženierbūves kadastra apzīmējums 6254 002 0220 001) Īvandes pagastā, Kuldīgas novadā, un Censoņu tilta Īvandes pagastā, Kuldīgas novadā, atjaunošanai.
· 5. Kuldīgas novada pašvaldībai nodot nekustamo īpašumu pircējam 30 dienu laikā no pirkuma līguma noslēgšanas dienas, sastādot attiecīgu nodošanas un pieņemšanas aktu, un nodrošināt jauno īpašuma tiesību nostiprināšanu zemesgrāmatā uz pircēja vārda.

